|  |  |  |  |
| --- | --- | --- | --- |
| **Lietuvos LAF taurės atviros varžybos. LLAF sporto klubų komandinės varžybos** | **2024 01 27** | **Vilnius** | **Jaunimas, suaugę**  |

Dalyvauja: miestų, rajonų, savivaldybių ir sporto klubų komandos. Paraiškas teikia komandų vadovai. Sporto klubų komandų vadovai kartu su paraiškomis pateikia patikslintus klubo narių sąrašus, pagal kuriuos bus skaičiuojami komandiniai taškai.

Varžybos - komandinės ir individualios. Taškai skaičiuojami už 1-12 vietas pagal WA taškų skaičiavimo lentelę. LLAF sporto klubų komandinėse varžybose taškai skaičiuojami tik sporto klubams – LLAF nariams.

 Registracija į varžybas vyks iki 2024 01 24 d. 16.00 val. tik lengvosios atletikos varžybų informacinėje sistemoje (LAVIS). Sugeneruotą paraiškos kopiją siųsti remigija.raisiene@gmail.com . Individualūs sportininkai registruojasi el. p. remigija.raisiene@gmail.com . **Vėliau dalyvių registracija nevyks.**

Iki 2024 01 26 d. 15.00 val. komandų vadovai privalo informuoti sekretoriatą apie pasikeitimus paraiškose.

|  |  |  |
| --- | --- | --- |
| **Moterys** |  | **Vyrai** |
| 60 m | 60 m b/b  | 60 m | 60 m b/b  |
| 400 m | šuolis į aukštį | 400 m | šuolis į aukštį |
| 800 m | šuolis į tolį | 800 m | šuolis į tolį |
| 1500 m | trišuolis | 1500 m | trišuolis |
| 3000 m | rutulio stūmimas | 3000 m | rutulio stūmimas |

Kitos sąlygos: Dėl paralelinės užskaitos prašymai turi būti pateikti LLAF direktoratui iki 2024 01 20.

Užskaita: Vilnius ir Kaunas – 35 rez., Klaipėda, Šiauliai, Panevėžys, Alytus – 20 rez., kiti miestai, rajonai ir savivaldybės – 5 rez. Sporto klubų taurės varžyboms 2024 metams klubai suskirstyti į 2 grupes pagal 2023 metų varžybų rezultatus (grupių suskirstymą žr. varžybų reglamente). 1 grupės sporto klubų komandas sudaro 12 sportininkų, 1 vadovas, 2 treneriai. Užskaita – 10 geriausių rezultatų. 2 grupės sporto klubų komandas sudaro 8 sportininkai, 1 vadovas, 2 treneriai. Užskaita – 7 rezultatai. Klubai gali registruoti neribotą skaičių komandų. Sporto klubų komandos apdovanojamos atskirose grupėse užėmusios 1-3 vietas. Komandų apdovanojimas vyks Lietuvos čempionato metu Panevėžyje.

Lietuvos nacionalinės rinktinės narių dalyvavimas pageidautinas. Jaunių amžiaus grupės sportininkams leidžiama dalyvauti tik vienoje rungtyje. Jaunučių amžiaus grupės sportininkai varžybose nedalyvauja (išskyrus esančius jaunių rinktinės sąrašuose).

PASTABA: komandoms skiriami baudos taškai už kiekvieną sportininką, užregistruotą, bet nedalyvavusį rungtyje.

Sportininkai, neįsigiję LLAF licencijos ar nesumokėję dalyvio starto mokesčio, varžybose nedalyvauja.